HIRDETMÉNY

Celldömölk Város Önkormányzata, beérkező kérelmek alapján, a város három területrészére vonatkozóan, egyszerűsített eljárással kezdeményezte a Településszerkezeti Terv, a Helyi Építési Szabályzat és az annak mellékletét képező Szabályozási Terv módosítását.

Celldömölk Város Önkormányzatának Képviselő-testülete 23/2021. (XII. 21.) számú önkormányzati rendeletében döntött a Celldömölk Város Helyi Építési Szabályzatáról szóló 34/2006. (XI. 8.) önkormányzati rendelet módosításáról valamint a 115/2021. (XII. 20.) számú képviselő-testületi határozattal elfogadásra került a 269/2006. (XI. 08.) sz. képviselő-testületi határozattal elfogadott Településszerkezeti Terv módosítása.

Módosítással érintett területek bemutatása:

1. terület:

 Kossuth utca 1. sz., 749, 750 hrsz. A Kossuth u. 1. sz. alatti épület felújítása és bővítése tervezett. Az önkormányzat részéről, a korábbi tervektől eltérően, nincs szándék az utca szélesítésére – 1,5 m-es szakasz közterületbe vételére - mivel az a közlekedési rendszerben jelentős javulást nem okozna, ezzel szemben a meglévő épületek bontását tenné szükségessé. A Kossuth utca érintett tömbjében a szabályozási vonal a fentiek szerint levételre került, az építési övezeti paraméterek, előírások változtatása nélkül.

1. terület:

Nagyvárad utca, König-telephely, 274/4 hrsz. Az érintett területen a König Maschinen Kft üzeme működik. A módosítás célja a telephely Gksz-sz/1 építési övezetből Gip-sz/3 építési övezetbe való átsorolása, a valós tevékenységek és a további bővítési lehetőség biztosítása érdekében. A módosítás a Településszerkezeti Terv módosítását is igényelte.

1. terület:

Pozsony utca és Botond utca közötti átmenő telkek, 0116/82, 0116/83, 0116/68 hrsz. A módosítás célja az érintett telkek átsorolása a hatályos Lke-o/1 építési övezetből a környéken máshol is megtalálható Gksz-sz/1 építési övezetbe, hogy a telektulajdonos szándéka szerint autószalon és autószervíz is elhelyezhető legyen.